Դևիդ Բեքհեմ

**Սըր Դևիդ Ռոբերտ Ջոզեֆ Բեքհեմ** (, ), անգլիացի նախկին ֆուտբոլիստ, կիսապաշտպան։ Իր ողջ կարիերայի ընթացքում նա խաղացել է «Մանչեսթեր Յունայթեդ», «Պրեսթոն Նորթ-Էնդ», «Ռեալ Մադրիդ», «Միլան», «Լոս Անջելես Գալաքսի» և ՊՍԺ ակումբներում ինչպես նաև Անգլիայի ֆուտբոլի ազգային հավաքականում, որտեղ նա հանդիսանում է ամենաշատ հանդիպումներ անցկացրած ֆուտբոլիստներից մեկը։ Հայտնի է ստանդարտ դիրքերի և տուգանայինների իրականացման փայլուն տեխնիկայով։

Բեքհեմի ֆուտբոլային կարիերան սկսվել է 1992 թվականին, երբ նա 17 տարեկան հասակում անցկացրեց իր առաջին հանդիպումը «Մանչեսթեր Յունայթեդ» ակումբի կազմում։ Նա «Մանչեսթեր Յունայթեդ»-ի հետ նվաճել է Անգլիայի Պրեմիեր Լիգայի 6 չեմպիոնական տիտղոսներ, 2 անգամ` Անգլիայի գավաթը և 1 անգամ՝ Չեմպիոնների լիգայի գավաթը։ 2003 թվականին նա տեղափոխվել է «Ռեալ Մադրիդ», որտեղ հանդես է եկել չորս մրցաշրջան՝ վերջին մրցաշրջանում ակումբի հետ նվաճելով իսպանական Լա Լիգայի չեմպիոնի տիտղոսը։ 2004 թվականին Բեքհեմը եղել է աշխարհի ամենաշատ վարձատրվող ֆուտբոլիստը։ 2007 թվականին Բեքհեմը 32.5 միլիոն դոլլարի դիմաց 5 տարվա պայմանագիր կնքեց Ամերիկյան բարձրագույն լիգայում հանդես եկող (MLS) «Լոս-Անջելես Գալաքսի» ակումբի հետ։ Լինելով «Գալաքսի»-ի խաղացող՝ Բեքհեմը 2009-2010 թվականներին վարձակալությամբ խաղացել է իտալական «Միլան»-ի կազմում։ Այնուհետև «Պարի Սեն-Ժերմեն»-ի կազմում մեկ մրցաշրջան խաղալուց հետո Բեքհեմն ավարտել է ֆուտբոլային կարիերան։ 2010 թվականին, ըստ «Forbes» հանդեսի, ճանաչվել է աշխարհի ամենահարուստ ֆուտբոլիստը՝ առաջ անցնելով Կրիշտիանու Ռոնալդուից և Լիոնել Մեսսիից։

Ըստ ՖԻՖԱ-ի վարկածի՝ «Տարվա լավագույն ֆուտբոլիստ»-ի կոչման քվեարկությունում Բեքհեմը երկու անգամ զբաղեցրել է երկրորդ տեղը։

Բեքհեմն առաջին բրիտանացի ֆուտբոլիստն է, ով 100 խաղ է անցկացրել ՈՒԵՖԱ-ի Չեմպիոնների Լիգայի մրցաշարում։ 2000 թվականի նոյեմբերի 15-ից մինչև 2006 թվականի Աշխարհի առաջնության ավարտը նա եղել է Անգլիայի հավաքականի ավագը՝ ավագի թևկապով անցկացնելով 58 խաղ։ Դրանից հետո նա շարունակել է հանդես գալ հավաքականի կազմում՝ 2008 թվականի մարտի 26-ին խաղալով իր հարյուրերորդ խաղն անգլիայի հավաքականի կազմում Ֆրանսիայի դեմ։

Բեքհեմի անունը 2003-2004 թվականներին սպորտային թեմայով ամենափնտրվածն էր Google-ում, նա դարձավ նաև ճանաչված գովազդային դեմք, այդ թվում՝ նորաձևության աշխարհում։

Բեքհեմն ամուսնացած է Spice Girls խմբի վոկալիստուհի Վիկտորյա Բեքհեմի (Ադամս) հետ, ունի երեք տղա՝ Բրուկլին Ջոզեֆը, Ռոմեո Ջեյմսը, Կրուզ Դևիդը, և մեկ աղջիկ՝ Հարպեր Սևենը։

## Մանկություն և կարիերայի սկիզբ
Բեքհեմը ծնվել է Լեյթոնսթոոնում, Լոնդոն 1975 թվականին Դևիդ Էդվարդ Ալան Բեքհեմի (Էդմոնտոնե, 1948 թվական) և վարսահարդար Սանդրա Ջորջին Ուեսթի (1949 թվական) ընտանիքում։ Փոքր ժամանակ Բեքհեմը միշտ ֆուտբոլ էր խաղում Չինգֆորդի «Ռիդժուեյ Պարկ» ակումբում։ Նրա մորական կողմից պապը հրեա է եղել, և Բեքհեմն իրեն կիսով չափ հրեա է համարում ու խոստովանում, որ հավատքն իր վրա մեծ ազդեցություն է ունեցել։ Իր՝ «Երկու ոտքը գետնի վրա» () գրքում, նա գրում է, որ փոքր ժամանակ ծնողների և երկու քույրերի հետ միասին այցելել է քրիստոնեական եկեղեցի։ 2009 թվականի դեկտեմբերին 83 տարեկան հասակում Բեքհեմի պապը թոքերի քաղցկեղի պատճառով մահացել է։

Բեքհեմի ծնողները երկրպագում էին «Մանչեսթեր Յունայթեդ» ֆուտբոլային ակումբին և հաճախ գնում էին «Օլդ Թրաֆորդ» Յունայթեդի խաղերը դիտելու։ Դևիդը ժառանգել է այդ սերն իր ծնողներից։ Նա հաճախել է Բոբի Չարլթոնի ֆուտբոլային դպրոցը Մանչեսթերում և մասնակցել է նաև Բարսելոնայի ուսուցողական հավաքներից մեկին, որտեղ փնտրում էին երիտասարդ տաղանդների։ Պատանեկան տարիքում նա հանդես է եկել «Ռիդժուեյ Ռովերս» ակումբի կազմում, որը մարզում էին նրա հայրը, Ստյուարտ Անդերվուդը և Սթիվ Կիրբին։

1986 թվականին «Վեստ Հեմ Յունայթեդ»-ի դեմ խաղում Բեքհեմը մարզադաշտ դուրս եկավ թալիսմանի՝ «Մանչեսթեր Յունայթեդ»-ի մարզաշապիկով։ Պատանեկան տարիքում սիրողական մակարդակում նա հանդես է եկել «Լեյթոն Օրիենթ», «Նորվիչ Սիթի», «Տոտենհեմ Հոտսպուր» և «Բիրմսդաուն Ռովերս» ակումբների կազմում։ Երբ լրացավ Բեքհեմի 14-ամյակը, նա կնքեց դպրոցական պայմանագիր «Մանչեսթեր Յունայթեդի» ֆուտբոլային ակադեմիայի հետ։

## «Մանչեսթեր Յունայթեդ»
220px|մինի|աջից|Բրիստոլ Ռովերս թիմի դեմ խաղում, հուլիսի 30, 1999 թվական:
Բեքհեմը «Մանչեսթեր Յունայթեդ»-ի այն խաղացողներից էր, ովքեր 1992 թվականին հաղթել են Անգլիայի երիտասարդական գավաթը։ «Կրիստալ Պելասի» դեմ եզրափակիչ պատասխան խաղում Բեքհեմն աչքի ընկավ խփած գոլով։ Նույն տարում տեղի ունեցավ նրա առաջին խաղը Մանչեսթերի կազմում, երբ փոխարինման դուրս եկավ Ֆուտբոլային լիգայի գավաթի խաղի ժամանակ և շուտով կնքեց իր առաջին պրոֆեսիոնալ պայմանագիրն ակումբի հետ։ 1993 թվականին Յունայթեդը նորից դուրս եկավ եզրափակիչ Անգլիայի երիտասարդական գավաթում, բայց պարտվեց «Լիդս Յունայթեդին»։

1993-1994 թվականներին Բեքհեմը «Մանչեսթեր Յունայթեդի» հետ հաղթեց Անգլիայի առաջնությունը։ 1994 թվականի դեկտեմբերի 7-ին տեղի ունեցավ Բեքհեմի առաջին հանդիպումը Չեմպիոնների Լիգայի խմբային փուլի վերջին խաղում թուրքական «Գալաթասարայի» հետ, որն ավարտվեց Յունայթեդի հաղթանակով՝ 4:0 հաշվով (գոլերից մեկը խփեց Բեքհեմը), չնայած այդ հաղթանակը Յունայթեդի համար ապահովում էր միայն երրորդ հորիզոնականը խմբում։ 
### Պրեսթոն Նորթ Էնդ (վարձավճար)
1994/95 մրցաշրջանում Բեքհեմը տեղափոխվեց «Պրեսթորն Նորթ Էնդ» ակումբ, որտեղ հանդես եկավ վարձավճարով։ Այս ակումբում նա անցկացրեց հինգ խաղ, խփելով երկու գոլ, որոնցից մեկը՝ միանգամից՝ անկյունային հարված իրացնելիս։

### Վերադարձ Մանչեսթեր Յունայթեդ
[220px|մինի|ձախից|Բեքհեմը «[Մանչեսթեր Յունայթեդ»-ի կազմում իրացնում է անկյունային հարվածն անգլիայի գավաթի խաղարկության եզրափակչում, 1999 թվական:]]
1995 թվականի գարնանը Բեքհեմը վերադարձավ «Մանչեսթեր Յունայթեդ» և առաջին հանդիպումն անցկացրեց 1995 թվականի ապրիլի 2-ին «Լիդս Յունայթեդի» դեմ Անգլիայի Պրեմիեր Լիգայի խաղում։

1996-97 մրցաշրջանը Բեքհեմը սկսեց կենտրոնից գոլով՝ «Ուիմբլդոն»-ի դեմ խաղի ժամանակ։ Այդ տարվանից սկսած Բեքհեմին հրավիրեցին ազգային հավաքական. նրա առաջին հանդիպումը հավաքականի կազմում կայացավ սեպտեմբերի 1-ին Քիշնևում՝ Մոլդովայի դեմ խաղում։ Բեքհեմն ամրապնդեց իր տեղը թիմի հիմնական կազմում՝ փոխարինելով անսպասելի «Էվերթոն» տեղափոխված Անդրեյ Կանչելսկիսին և միանգամից սկսեց ցուցադրել իր հմտությունները՝ ստանդարտ դիրքերից իրացվող հիանալի գոլերով։ Բեքհեմը մի շնչով անցկացրեց մրցաշրջանը և հարցման արդյունքում համարվեց տարվա լավագույն երիտասարդ ֆուտբոլիստը։ Նրա ջանքերի շնորհիվ «Մանչեսթեր Յունայթեդ»-ը դարձավ Անգլիայի Պրեմիեր Լիգայի հաղթող, իսկ ՈՒԵՖԱ-ի Չեմպիոնների Լիգայի խաղարկությունում հասավ մինչև կիսաեզրափակիչ։

1997-98 մրցաշրջանը բավական անհաջող ստացվեց «Մանչեսթեր Յունայթեդ»-ի և Բեքհեմի համար, քանի որ թիմը չեմպիոնական մրցավազքում պարտվեց «Արսենալ»-ին , դուրս մնաց Անգլիայի գավաթի խաղարկությունից, ինչպես նաև Չեմպիոնների Լիգայի մրցաշարից` չկարողանալով հաղթահարել «Մոնակոյի» արգելքը քառորդ եզրափակչում։ Բեքհեմի համար դրականը միայն այն էր, որ նրան հրավիրեցին ազգային հավաքական` մասնակցելու Մունդիալ 1998-ին։

1999 թվականի մարտին Բեքհեմը հայր դարձավ, նրա տղայի անունը Բրուկլին է։ Բեքհեմի մարզակոշիկների վրա գրված էր որդու անունը։ Թե՛ Բեքհեմի, թե՛ Մանչեսթերի համար լավագույն մրցաշրջանի ավարտից հետո, որտեղ նրանք հաղթեցին չորս տիտղոսներ՝ դառնալով լավագույնն աշխարհում (Անգլիայի առաջնության հաղթող, Անգլիայի գավաթ, Չեմպիոնների Լիգայի գավաթի հաղթող, ինչպես նաև Միջմայրցամաքային գավաթ), 1999 թվականի հուլիսին Բեքհեմն ամուսնանում է Վիկտորյա Ադամսի հետ, ով այդ ժամանակ Spice Girls փոփ խմբի վոկալիստուհիներից մեկն էր և ավելի հայտնի էր Posh մականունով (թարգմանաբար՝ հիասքանչ)։

1999-2000 մրցաշրջանը հաջող էր Բեքհեմի համար՝ հաշվի չառնելով, իհարկե, լրատվամիջոցների անդադար հետապնդումները. այդ ժամանակ քննարկվում էր նրա նոր սանրվածքը և Ալեքս Ֆերգյուսոնի հետ նրա խոսակցությունը՝ հոնորարի բարձրացման հետ կապված։ Այդ տարի «Մանչեսթեր Յունայթեդ»ը նորից առաջնության հաղթող դարձավ, Բեքհեմը դարձավ Եվրոպայի և աշխարհի երկրորդ լավագույն ֆուտբոլիստը, երկու դեպքում էլ նրանից առաջ անցավ Ռիվալդոն։ Բեքհեմը նաև երկրորդն էր «BBC Sports Personality of the Year» մրցանակաբաշխությունում, որտեղ նա պարտվեց միայն բռնքամարտի գերծանր քաշային կարգում աշխարհի չեմպիոնին՝ Լեննոքս Լյուիսին։

2000-2001 մրցաշրջանում Բեքհեմի անցկացրած լավագույն խաղերն անգլիայի ազգային հավաքականում անցկացրած հանդիպումներն էին, չնայած նա հաղթեց նաև Անգլիայի Պրեմիեր Լիգան «Մանչեսթեր Յունայթեդ»-ի կազմում, ընդ որում տարվա սկզբին երեք անընդմեջ խաղերում գրավելով մրցակիցների դարպասները։ 
2003 թվականի փետրվարի 15-ին «Արսենալ»-ի դեմ գավաթային խաղում տհաճ միջադեպ տեղի ունեցավ Բեքհեմի և մարզիչ Ալեքս Ֆերգյուսոնի միջև. մարզիչը, դժգոհ լինելով խաղի արդյունքից և Բեքհեմի խաղից, մարզակոշիկով հարվածել էր նրա հոնքին և պատռել, ինչը մեծ դժգոհություն առաջացրեց երկրպագուների շրջանում։ Դրանից հետո նրա և մարզչի հարաբերությունները բավականին սրվեցին
:

## «Ռեալ Մադրիդ»
մինի|ձախից|Ռեալ Մադրիդում Բեքհեմի 23 համարի մարզաշապիկը:
«Ռեալ Մադրիդ»-ի տնօրեն Ֆլորենտինո Պերեսը որոշում է հավաքել երազանքի թիմ, որը ոչ միայն կցուցադրի հարձակողական ֆուտբոլ, այլև շատ լավ կվաստակի։ Բեքհեմի ձեռքբերումը մեծ հնարավորություն էր այս երկու նպատակներին հասնելու համար։ Եվ «Ռեալ»-ի ղեկավարը բաց չթողեց այս հնարավորությունը՝ վճարելով Բեքհեմի համար ընդամենը 35 միլիոն եվրո, որից 10 միլիոնը պետք է վճարվեր հետագա չորս տարիների ընթացքում՝ կախված նրանից, թե «Ռեալ»-ը քանի անգամ հանդես կգա Չեմպիոնների Լիգայում։ Գործարքը շահավետ էր և՛ ակումբի, և՛ ֆուտբոլիստի համար։ Դեռ ամռանը մադրիդցիները հասցրին վաճառել մեծ քանակությամբ 23 համարի ֆուտբոլային շապիկներ. այս համարը վերցրել էր Բեքհեմը։ Այդ ժամանակ կնքված էին հեռուստատեսային պայմանագրեր Ասիայի հեռուստատեսությունների հետ, որտեղ Բեքհեմը բավականին ճանաչված էր։

Հուլիսին Բեքհեմը և Վիկտորյան որոշեցին մի քիչ հանգստանալ Իսպանիա տեղափոխման հետ կապված խնդիրներից և հովանավորների հետ միասին որոշեցին իրականացնել շրջագայություն Հարավարևելյան Ասիայում, որտեղ Բեքհեմները պետք է նկարահանվեին մի քանի գովազդային հոլովակներում, իսկ Բեքհեմը պետք է հանդես գար մարզադաշտում՝ ցույց տալու իր վարպետությունը։ Ամուսինները եղան Հոնկոնգում, Վիետնամում, Ճապոնիայում, Մալազիայում, Չինաստանում և Թայլանդում, և ամենուր Բեքհեմին սպասում էին հազարավոր երկրպագուներ, ովքեր հավաքվում էին, որպեսզի մոտ մեկ ժամ վայելեն սիրելի ֆուտբոլիստի հմտությունները մարզադաշտում։ Հետաքրքրությունը մեծացել էր նաև այն առումով, որ մեկ շաբաթից՝ Ասիայում շրջագայության ավարտից հետո Բեքհեմը պատրաստվում էր վերադառնալ այնտեղ արդեն «Մադրիդի Ռեալ»-ի կազմում, որպեսզի անցկացներ մի քանի ներկայացուցչական հանդիպումներ թայլանդական և չինական ակումբների հետ։ 
մինի|աջից|Զիդանը և Բեքհեմը Ռեալ Մադրիդում, օգոստոսի 24, 2003 թվական:
Ռեալ տեղափոխվելուց հետո Բեքհեմը հրաժարվեց իր գործակալի՝ Թոնի Սթիվենսի ծառայություններից, ում հետ աշխատում էր երկար տարիներ, և նրա փոխարեն սկսեց աշխատել իր կնոջ մենեջերի՝ Սայմոն Ֆուլլերի հետ։ Անգլիացու կարիերան Իսպանիայում սկսվեց Սուպերգավաթի խաղում «Մալյորկա»-ի հանդեպ տոնած հաղթանակով, որը տեղի ունեցավ 2003 թվականի օգոստոսի 27-ին, Բեքհեմը բացեց իր գոլերի հաշիվը նոր թիմում՝ գրավելով մրցակցի դարպասը 73-րդ րոպեին՝ ամրագրելով վերջնական հաշիվը (3:0)։

Բեքհեմին երկար ժամանակ չպահանջվեց, որպեսզի ընտելանա նոր պայմաններին. առաջին իսկ խաղերից նա դարձավ թիմի մի մասնիկը։ Առաջին գնդակը Լա Լիգայում Բեքհեմը խփեց իր առաջին հանդիպման 3-րդ րոպեին, իսկ, առհասարակ, առաջին 16 խաղերում նա հեղինակեց 5 գնդակ։ Հաջող սկսված մրցաշրջանը «Ռեալ»-ն ավարտեց Լա Լիգայում չորրորդ հորիզոնականով, իսկ Թագավորական գավաթում պարտվեց «Սարագոսա»-ին։

Սպասելիքները չիրականացան նաև Չեմպիոնների Լիգայի մրցաշարում. Ռեալը դուրս մնաց քառորդ եզրափակչից՝ զիջելով ապագա եզրափակչի մասնակցին՝ «Մոնակո»-ին։ 2004-05 մրցաշրջանը նշանավորվեց ակումբի մարզչական կազմի մի քանի փոփոխություններով։ Սկզբում Կառլուշ Կեյրուշին փոխարինեց Խոսե Անտոնիո Կամաչոն, ով մնաց թիմում ընդամենը երեք շաբաթ, այնուհետև նրան փոխարինող Մարիանո Գարսիա Ռեմոնն իր տեղը զիջեց Վանդեռլեյ Լուշեմբուրգին։

Աշնանային ճգնաժամին ավելացավ նաև տհաճ մի պատմություն Բեքհեմի մասնակցությամբ, որը միջազգային ֆուտբոլում լայն արձագանք գտավ։ Դա Ուելսի ֆուտբոլի ազգային հավաքականի դեմ խաղն էր, որտեղ նա կոպիտ հարձակման ենթարկվեց պաշտպան Բեն Թեթչերի կողմից և հասկանալով, որ լուրջ վնասվածք է ստացել, վրեժ լուծեց Թեթչերից՝ գնալով մտադրված խախտման, որի պատճառով զրկվեց մյուս խաղին մասնակցելու իրավունքից։ Իր գործողությունների դիտավորյալ լինելու մասին Բեքհեմը խոստովանեց 2004 թվականի հոկտեմբերի 12-ին՝ խաղի հաջորդ օրը, հարուցելով հասարակության ոչ միանշանակ կարծիքը։

մինի|աջից|Մարզման ժամանակ, Մադրիդ, 2006 թվական:
Հոկտեմբերի 13-ին Բեքհեմն իր գործողությունների համար ներողություն խնդրեց Անգլիայի ֆուտբոլային միությունից (այն բացատրություն էր պահանջել ֆուտբոլիստից), ինչպես նաև երկրպագուներից և խաղընկերներից՝ հայտարարելով. 
Շուտով նա որակազրկվեց նաև Իսպանիայի առաջնության ժամանակ՝ ստանալով երկրորդ դեղին քարտը գործող չեմպիոն «Վալենսիա»-ի դեմ խաղում գլխավոր մրցավարի հասցեին հեգնական ծափահարությունների համար, սակայն որակազրկումը հանվեց բողոքարկումից հետո։

Տարվա վերջին «Ռեալ»-ին հաջողվեց 8-րդ հորիզոնականից բարձրանալ մինչև 2-րդ հորիզոնական, դրանից բարձր տեղ թիմին չհաջողվեց նվաճել, իսկ Թագավորական գավաթի խաղերում դուրս մնաց պայքարից 1/8 եզրափակչում՝ 2 խաղերի արդյունքում պարտվելով «Վալյադոլիդին»։ Բեքհեմը և իր թիմը նույն՝ 1/8 եզրափակչում ավարտեցին իրենց մրցելույթները Չեմպիոնների Լիգայում՝ զիջելով «Յուվենտուս»-ին։ Դառնալով թիմի գլխավոր մարզիչ՝ Խուան Ռամոն Լոպես Կարոն կարողացավ կարգուկանոն մտցնել թիմում և վերջ դնել անհատական խաղին։ Երիտասարդ, ոչ այդքան հայտնի մասնագետը կարողացավ մշակել նոր աշխատող սխեմա 4-1-4-1 (Վանդեռլեի ժամանակ 4-2-2-2, իսկ Կեյրուշի ժամանակ&nbsp;5-3-2), և «Ռեալ»-ը վերջապես սկսեց ցույց տալ այն խաղը, որը նրանից պահանջվում էր։ Սակայն արդյունքը դեռ հիասթափեցնող էր։

2005-06 մրցաշրջանում Բեքհեմը ճանաչվեց «Ռեալ»-ի լավագույն ֆուտբոլիստ։ Ակումբը Լա Լիգայում կրկին երկրորդն էր, իսկ ազգային գավաթի խաղերում թիմը դուրս մնաց պայքարից՝ կիսաեզրափակչում զիջելով «Սարագոսա»-ին (1:6, 4:0)։ Թիմը նաև սպասվածից շուտ լքեց պայքարը Չեմպիոնների Լիգայում կրկին 1/8 եզրափակչից՝ այս անգամ էլ զիջելով «Արսենալ»-ին (0:1, 0:0)։ Ֆլորենտինո Պերեսի ռազմավարության ակնհայտ անհաջողությունը նշանակում էր, որ մրցաշրջանի ավարտից հետո ակումբում մեծ փոփոխություններ են սպասվում, և դրանցից առաջինը եղավ նախագահի թոշակի անցնելն արդեն հունվարին։

2006 թվականի ամռանը «Գալակտիկոս»-ի դարաշրջանն ավարտվեց. ակումբն ընտրեց նոր նախագահ՝ Ռամոն Կալդերոնին, ինչպես նաև բաժանվեց մարզչական շտաբից և մի շարք առաջատար խաղացողներից։ Բեքհեմի ոչ այդքան հաջող խաղը 2006-07 թվականի մրցաշրջանի սկզբին պատճառ հանդիսացավ ֆուտբոլիստի տհաճ հարաբերությունների, Անգլիայի հավաքականի ավագի թևկապի կորստի և նույնիսկ թիմի հիմնական կազմում տեղը կորցնելու, նաև նոր գլխավոր մարզիչ Ֆաբիո Կապելլոյի հետ կոնֆլիկտի։ Արդյունքում անգլիացի ֆուտբոլիստը հայտնվեց պահեստայինների նստարանին, և քանի որ, ինչպես երևում էր, նոր ղեկավարությունը չէր պատրատվում երկարաձգել պայմանագիրը, որը վերջանում էր ամռանը, Բեքհեմը ստիպված էր նոր ակումբ փնտրել։

«Ռեալ»-ի սպորտային գծով տնօրենի, գլխավոր մարզչի և հենց ֆուտբոլիստի անխոհեմ ելույթներից պարզ դարձավ, որ իրավիճակն անդառնալի է։ Անգիտակցորեն հրահրողը եղավ Պրեդրագ Միատովիչը, ով 2007 թվականի հունվարի 10-ին հայտարարեց, որ Բեքհեմը կլքի ակումբը մրցաշրջանի ավարտից հետո, անմիջապես հաջորդ օրը հայտարարությամբ հանդես եկավ ինքը՝ ֆուտբոլիստը, որ արդեն 5 տարվա պայմանագիր էր կնքել «Լոս Անջելես Գալաքսի» ակումբի հետ։ Իսկ հունվարի 13-ին Կապելլոն հայտարարեց, որ ֆուտբոլիստի կարիերան ակումբում ավարտված է։ Զարգացնելով Բեքհեմի նոր պայմանագրի թեման ամերիկացիների հետ՝ գլխավոր մարզիչն ավելացրեց.  
Ավելի ուշ Բեքհեմի տեղափոխման մասին արտահայտվեց նաև Կալդերոնը։

Թիմի ավագ Ռաուլ Գոնսալես Բլանկոյի պահանջով, ով խոսել էր ամբողջ թիմի անունից, ակումբի նախագահը հանդես եկավ հրապարակային ներողությամբ իր ասած խոսքերի համար.  
մինի|աջից|Վերջին մրցաշրջանը Ռեալում:
Այդ ժամանակ թիմը մտավ խոր ճգնաժամի մեջ, և Ֆաբիո Կապելլոն, ով երկրպագուների կողմից անընդհատ քննադատվում էր «Ռեալ»-ի ոչ բնորոշ խաղի համար, ստիպված էր ետ բերել անգլիացուն ակումբ՝ փաստացի նրա ուսերին գցելով մրցաշրջանի փրկման պատասխանատվությունը։ Մյուս կարևոր պատճառը վախն էր, որ կարող էր կորցնել ակումբի մյուս առաջատարներին՝ Գուտտիին, Կասիլյասին, Ռաուլին և Միչել Սալգադոյին, ովքեր կոնֆլիկտի սկզբից ֆուտբոլիստին էին պաշտպանում և վերջիվերջո պահանջեցին, որպեսզի Բեքհեմին վերադարձնեն թիմ։ 2007 թվականի փետրվարի 10-ին Բեքհեմը գրավեց «Ռեալ Սոսյեդադ»-ի դարպասը՝ նվաճելով թիմի համար շատ կարևոր հաղթանակ (2:1)։ Մարտ ամսին Բեքհեմը մասնակցեց Չեմպիոնների Լիգայի 1/8 եզրափակչի խաղերին «Բավարիա»-ի դեմ, այդ տարի իսպանական ակումբը նորից լքեց մրցաշարը (3:2 և 1:2)՝ զիջելով մրցակցի հարկի տակ խփած գոլերի քանակով։

2007 թվականի հուլիսի 17-ին՝ Լա Լիգայի վերջին տուրում, Բեքհեմն անցկացրեց իր վերջին խաղը «Ռեալ Մադրիդ»-ի կազմում։ Հաղթելով Մայորկային՝ «Ռեալ»ը լրացուցիչ ցուցանիշներով առաջ անցավ կատալոնական «Բարսելոնա»-ից և հաղթեց այդքան սպասված չեմպիոնական տիտղոսը։ Տպավորիչ չորսամսյա չեմպիոնական մրցավազքը Բեքհեմի գլխավորությամբ չէր կարող տպավորություն չգործել երկրպագուների և մանավանդ ակումբի ղեկավարների վրա, և մրցաշրջանի ավարտին արդեն խոսակցություններ էին պտտվում Բեքհեմի հետ պայմանագրի երկարացման մասին, սակայն Բեքհեմը դեմ էր։ Անհաջողության մատնվեցին նաև ակումբի բանակցությունները «Լոս Անջելես Գալաքսի»-ի հետ։

## «Լոս Անջելես Գալաքսի»
### Առաջին մրցաշրջաններ
մինի|ձախից|Բեքհեմը Լոս Անջելես Գալաքսիում, 2007 թվական:
Բեքհեմի տեղափոխությունը ԱՄՆ հետաքրքրության մեծ ալիք բարձրացրեց տեղի երկրպագուների մոտ, ինչը հաստատում էին խաղերի տոմսերի չափից ավելի բաժանորդագրությունները, որոնք վաճառվեցին 2008 թվականի մրցաշրջանում։ Բեքհեմը կնքեց 5 տարվա պայմանագիր, որի ընթացքում նա վաստակելու էր ընդհանուր 32.5 միլիոն եվրո՝ տարեկան 6.5 միլիոն։ Ամերիկյան լրատվամիջոցներն աննախադեպ գովազդային արշավ սկսեցին, որն ուղղված էր ֆուտբոլիստի բրենդի առաջխաղացմանը, ինչպես նաև ֆուտբոլի ժողովրդականացմանն ընդհանրապես։ Բեքհեմի տեղափոխումը «Գալաքսի» թույլ տվեց ևս երկու ֆուտբոլիստների աշխատավարձը բարձրացնել «Գալաքսի»-ի ստանդարտ աշխատավարձից, ինչը և ազդեց ամերիկյան ֆուտբոլի առաջընթացին և նրա հանդեպ հետաքրքրության բարձրացմանն ամբողջ աշխարհում։ 2007 թվականի ապրիլին Բեքհեմը և Վիկտորյան Բևերլի Հիլզում գնեցին 18.2 միլիոն դոլար արժողությամբ առանձնատուն։ Նոր ակումբի հետ պայմանագիրն ուժի մեջ մտավ 2007 թվականի հուլիսի 11-ին, հուլիսի 13-ին ավելի քան հինգ հազար երկրպագուների և 700 լիազորագրված լրագրողների ներկայությամբ Բեքհեմը պաշտոնապես ներկայացվեց որպես «Գալաքսի»-ի ֆուտբոլիստ։ Հուլիսի 21-ին տեղի ունեցավ նրա առաջին հանդիպումը լոնդոնյան «Չելսի»-ի հետ ընկերական խաղում (1:0), որը հեռարձակվում էր ուղիղ եթերում և որը մարզադաշտ էր բերել այնպիսի հայտնի դեմքերի, ինչպիսիք էին Առնոլդ Շվարցենեգերը, Եվա Լոնգորիան, Թոմ Քրուզը, Ջենիֆեր Լավ Հյուիթը և Ալիսիա Սիլվերսթոունը։ 
մինի|աջից|Բեքհեմը ԼԱ Գալաքսիի կազմում, 2010 թվական:
Չնայած խաղին մասնակից անվանի ֆուտբոլիստներին՝ ամերիկացի երկրպագուների ամբողջ ուշադրությունը պահեստային նստարանին նստած Բեքհեմի վրա էր, ով դուրս եկավ մարզադաշտ 78-րդ րոպեին և շուտով վնասվածք ստացավ։ Վնասվածքի պատճառով Բեքհեմը բաց թողեց 4 խաղ, չնայած ամբողջ մրցաշրջանի ընթացքում գտնվում էր թիմի հետ՝ ներկա գտնվելով բոլոր խաղերին։ Տորոնտոյում կայանալիք հաջորդ խաղին անվտանգության նկատառումներից ելնելով՝ «Գալաքսի»-ի ֆուտբոլիստները մեկնեցին չարտերային թռիչքով, ինչը նախկինում արգելվում էր լիգայի կողմից հավասար մրցակցություն ապահովելու համար, և տեղավորվեցին հինգ աստղանի հյուրանոցում (Տորոնտոյի հովանավորությամբ) «Գալաքսի»-ի համեստ հյուրանոցների փոխարեն։ Առաջին պաշտոնական խաղը կալիֆորնիական ակումբի կազմում Բեքհեմն անցկացրեց «Դի Սի Յունայթեդ» թիմի դեմ. դեռ ամբողջովին չապաքինված Բեքհեմի մասնակցությամբ խաղը տեղի ունեցավ օգոստոսի 9-ին Ռոբերտ Քենեդու անվան մարզադաշտում, որը հավաքեց ռեկորդային թվով երկրպագուներ (46 686)։ Օգոստոսի 15-ին կայանալիք Հյուսիսամերիկյան Լիգայի կիսաեզրափակիչ խաղը Բեքհեմի համար դարձավ ուղենշային՝ մի քանի պատճառներից ելնելով. նախ նա հանդես եկավ մեկնարկային կազմում, առաջին անգամ որպես ավագ, խփեց առաջին գնդակը, կատարեց առաջին գոլային փոխանցումը, ինչպես նաև ստացավ իր առաջին դեղին քարտն ամերիկական ակումբի կազմում։ Օգոստոսի 29-ին մեքսիկական «Պաչուկա» ակումբի դեմ Հյուսիսամերիկյան Լիգայի եզրափակիչ խաղի ժամանակ Բեքհեմը, վնասելով աջ ծունկը, լքեց մարզադաշտը, ամերիկացիները, 93-րդ րոպեին հավասարեցնելով հաշիվը, խաղը հասցրին 11 մետրանոցների՝ արդյունքում զիջելով խաղը։ 
Հետազոտությունը ցույց տվեց, որ Բեքհեմի ապաքինումը վեց շաբաթ կտևի։ Հոկտեմբերի 21-ին Բեքհեմը վերադարձավ և եզրափակիչ փուլ անցնելու համար մասնակցեց որոշիչ խաղին, «Չիկագո Ֆայրի» դեմ, որտեղ «Լոս Անջելես Գալաքսի»-ն պարտություն կրեց՝ ավարտելով մրցաշրջանը հինգերորդ տեղում, իսկ MLS-ի առաջնությունը՝ 11-րդ տեղում։
մինի|ձախից|Բեքհեմն իրացնում է տուգանային հարվածը:
Մրցաշրջանի ընթացքում Բեքհեմն անցկացրեց ութ խաղ, խփեց մեկ գնդակ և կատարեց յոթ գոլային փոխանցում։ 2008 թվականի հունվարի և փետրվարի մի մասը Բեքհեմն անցկացրեց Լոնդոնում՝ անցկացնելով պարապմունքներ «Արսենալ»-ի հետ՝ պատրաստվելով ընկերական խաղերի ազգային հավաքականի կազմում, որն այդ ժամանակ ղեկավարում էր իտալացի հին ծանոթ Ֆաբիո Կապելլոն, իսկ հետո վերադարձավ Լոս-Անջելես նոր մրցաշրջանից առաջ պարապմունքներին մասնակցելու, ապրիլի 3-ին նա բացեց հաշիվը MLS-ի շրջանակներում՝ գրավելով «Սան-Խոս Էրտկուեյկս»-ի դարպասը։ Մայիսի 24-ին «Կանզաս-Սիթի Ուիզարդս»-ի դեմ խաղում Բեքհեմը կրկնեց իր իսկ նվաճումը՝ դարպասը գրավելով 70 յարդ հեռավորությունից։ Ընդհանուր առմամբ 2008 թվականի մրցաշրջանը է՛լ ավելի անհաջող էր «Գալաքսի»-ի համար, քան 2007-ը։ Այս անգամ ակումբը մրցաշրջանն ավարտեց 6-րդ հորիզոնականում և նորից չհայտնվեց եզրափակիչ փուլում։ Այդուհանդերձ, 2008 թվականը կարելի է ֆուտբոլիստի համար հաջող համարել։ Նա վերադարձավ Անգլիայի ֆուտբոլի ազգային հավաքական և անցկացրեց մի քանի հաջող խաղեր՝ շահելով գլխավոր մարզչի վստահությունը, ինչպես նաև՝ գրավելով մի քանի եվրոպական ակումբների ուշադրությունը։

2008 թվականի վերջին Բեքհեմը մարզավիճակի պահպանման համար որոշում կայացրեց վերադառնալ Եվրոպա, որպես հավաքականի հիմնական կազմի գործող ֆուտբոլիստ։ Հոկտեմբերի 30-ին «Միլան» ֆուտբոլային ակումբը հայտարարեց 2009 թվականի հունվարի 7-ին կայանալիք Բեքհեմի վարձակալության մասին, դրա հետ մեկտեղ ֆուտբոլիստը հայտարարեց, որ, տեղափոխվելով Եվրոպա, նա չի պատրաստվում թողնել ամերիկյան ակումբը։

### «Միլան»-ի և «Գալաքսի»-ի միջև
մինի|աջից|Բեքհեմը Միլան-Տորինո խաղի ժամանակ, ապրիլի 19, 2009 թվական:
Բեքհեմի հայտնվելը «Միլան»-ում հակասական ռեակցիա առաջացրեց ոչ միայն հասարակության, այլև ակումբի ֆուտբոլիստների մոտ. ոմանք ենթադրեցին, որ դա ընդամենը մարքեթինգային քայլ է ղեկավարության կողմից։ Նոր ակումբում Բեքհեմն ընտրեց 32 համարը, քանի որ նախկին 7 ու 23 համարները զբաղված էին Ալենշադրե Պատոյի և Մասսիմո Ամբրոզինիի կողմից։ Բժշկական հետազոտություն անցնելուց հետո Բեքհեմը հայտարարեց, որ կարող է շարունակել կարիերան ևս 5 տարի, այսինքն մինչև 38 տարեկան։ «Միլան»-ի կազմում Բեքհեմի առաջին հանդիպումը կայացավ 2009 թվականի հունվարի 11-ին, իսկ հունվարի 25-ին նա խփեց իր առաջին գոլը՝ գրավելով «Բոլոնիա»-ի դարպասը։ 
Չնայած Բեքհեմը կասկածի տակ չէր առնում իր վերադարձը Լոս-Անջելես, բայց ավելի երկար մնալու, ինչպես նաև հետագայում «Միլան»-ի հետ պայմանագրի վերջնական կնքման մասին տարածվող լուրերից խուսափել չհաջողվեց։ 
Այդ ամենին նպաստեց ֆուտբոլիստի տպավորիչ խաղն առաջին չորս խաղերում, հարմարվելն ակումբային կյանքին և խաղին, իտալական մամուլը լուրեր տարածեց «Միլան»-ի ցանկության մասին գնել ֆուտբոլիստի տրանսֆերը «Գալաքսի»-ից։ 
Վերջիվերջո լուրերը հաստատվեցին. փետրվարի չորսին Բեքհեմը հայտարարեց, որ հանուն ազգային հավաքականում կարիերան շարունակելու պատրաստ է կնքել մշտական պայմանագիր իտալական ակումբի հետ, սակայն հետագա բանակցությունները «Գալաքսի»-ի հետ ոչ մի արդյունքի չբերեցին։ 
Լոս-Անջելեսը համաձայնվեց միայն երկարաձգել Բեքհեմի վարձակալությունը մինչև հուլիսի կեսը, այս մասին հայտնեց «Los Angeles Times»-ը, որը հետագայում հաստատեց այդ լուրը՝ համարելով վարձակալության երկարաձգումը «բացառիկ» գործարք։ 
2008-09 թվականի մրցաշրջանում Բեքհեմն անցկացրել է 20 խաղ իտալական ակումբի կազմում։
[մինի|ձախից|Բեքհեմը և [Լենդոն Դոնովանը:]]
Լոս-Անջելեսում Բեքհեմին սպասում էր «հաճելի» ընդունելություն. երկրպագուները դժգոհ էին այն փաստից, որ ֆուտբոլիստը բաց է թողել մրցաշրջանի կեսը, և չէին թաքցնում իրենց թշնամական վերաբերմունքը։ Խաղերի ժամանակ մարզադաշտում երևում էին պաստառներ՝ «Վերադարձի՛ր տուն, խաբեբա՛», «Կես դրույքով խաղացող» բովանդակությամբ։ Այսպիսի մերժողական վերաբերմունքի մեջ իր մասնակցությունն ուներ «Գալաքսի»-ի մեկ այլ ֆուտբոլիստ Լենդոն Դոնովանը, ով 2009 թվականի սկզբին գիրք էր հրատարակել «The Beckham Experiment» վերնագրով, որտեղ հարձակվողը խիստ քննադատության էր ենթարկել Բեքհեմին։ Նա գրում էր.  
Դոնովանն ակումբին վերջնագիր ներկայացրեց՝ հայտարարելով, որ նա կլքի թիմը, եթե մոտակա ժամանակահատվածում Բեքհեմը չկողմնորոշվի իր ապագայի հարցում։ Հուլիսի 12-ին՝ Իտալիայից վերադառնալուց մեկ օր առաջ, Բեքհեմը մեկնաբանեց իրավիճակը. 
Հուլիսի 15-ին ամերիկյան լրատվամիջողները հայտարարեցին ֆուտբոլիստների հաշտության մասին, բայց Դոնովանի ազդեցությունը նրանց վրա այնքան մեծ էր, որ շուտով իսկական արշավ սկսվեց Բեքհեմի դեմ. սկանդալային հայտարարությամբ հանդես եկավ «Գալաքսի»-ի ֆան ակումբի ղեկավարը, ով Բեքհեմին անվանեց թինեյջերների և տնային տնտեսուհիների կուռք, բայց իսկական երկրպագուների համար՝ «Հուդա», ավելացնելով, որ նրանց համար Բեքհեմը մեռած է։ Սակայն 2009 թվականի մրցաշրջանն ամենահաջողն էր նրա՝ Լոս-Անջելես տեղափոխվելու օրվանից. նա շատ արագ դարձավ թիմի առանցքային խաղացող, չնայած զիջեց ավագի թևկապը Դոնովանին։ 
մինի|աջից|Բեքհեմն ալ Սահադիի դեմ խաղում:
«Գալաքսի»-ն արևմտյան կոնֆերենցիայի առաջնությունում երրորդ տեղից բարձրացավ միանգամից առաջին հորիզոնական և առաջին անգամ պատրաստ էր մտնել պայքարի մեջ՝ MLS-ի գավաթը նվաճելու համար։ 
Առաջին անգամ հաղթեց արևմուտքը, Բեքհեմը թիմին դուրս բերեց եզրափակիչ, ի դեպ՝ թիմին դուրս բերելով նաև MLS-ի եզրափակիչ, որտեղ 2009 թվականի հոկտեմբերի 20-ին թիմը պարտության մատնեց «Հյուսթոն Դինամո»-ին (2:0)։

Մրցաշրջանի վերջին խաղում «Գալաքսի»-ն իրացրած տասնմեկ մետրանոց հարվածների քանակով զիջեց «Սոլթ-Լեյք»-ին (4:5), Բեքհեմն իրացրեց առաջինը և գրավեց դարպասը։ Նոյեմբերի վերջին հաստատվեց, որ, հակառակ երկրպագուների կողմից չհասկացված լինելու վախին, Բեքհեմը ըստ պայմանագրի&nbsp;կմեկնի «Միլան»։ 2010 թվականի հունվարի 6-ին, «Միլան»-ի կազմում, Բեքհեմը մասնակցեց «Ջենովա»-ի դեմ խաղին, որտեղ թիմը 5:2 հաշվով ջախջախեց մրցակցին, Բեքհեմը դաշտում անցկացրեց 75 րոպե։

2010 թվականի փետրվարի 16-ին Բեքհեմն առաջին անգամ խաղաց «Մանչեսթեր Յունայթեդ»-ի դեմ։ Դա տեղի ունեցավ Չեմպիոնների Լիգայի 1/8 եզրափակչի շրջանակներում։ Խաղն ավարտվեց անգլիացիների հաղթանակով (3:2), Բեքհեմն անցկացրեց մարզադաշտում 72 րոպե, նրան փոխարինեց Կլարենս Զեեդորֆը։ Պատասխան հանդիպումը «Օլդ Թրաֆորդ»-ում հիշարժան էր. Բեքհեմը միացավ ակումբի սեփականատիրոջ դեմ Յունայթեդի երկրպագուների բողոքի ակցիային, համենայն դեպս, այդպես գնահատվեց ֆուտբոլիստի քայլը, ով հագավ կանաչա-ոսկեգույն շարֆ. դա հակա-գլեզերյան շարժման խորհրդանիշն էր։ Բեքհեմը խուսափեց հարցից, հայտարարելով, որ բողոքի ակցիաները նրա համար չեն։ Հաջորդ խաղի ժամանակ Բեքհեմը վնասվածք ստացավ, ինչի հետևանքով բաց թողեց մրցաշրջանի մյուս բոլոր խաղերը, 2010 թվականի աշխարհի առաջնությունը, որին մասնակցելու համար այդքան պայքարում էր, և MLS-ի մրցաշրջանի մեծ մասը։ Ֆուտբոլիստը մարտի 15-ին հաջողությամբ վիրահատվեց Ֆինլանդիայում և ընդհանուր առմամբ բաց թողեց հինգ ամիս։ Առաջին խաղն ապաքինվելուց հետո Բեքհեմն անցկացրեց 2010 թվականի սեպտեմբերի 11-ին՝ դուրս գալով փոխարինման 70-րդ րոպեին «Կոլամբուս Կրյու»-ի դեմ խաղում (3:1), հոկտեմբերի 4-ին Բեքհեմի՝ տուգանայինից իրացված հարվածը թիմին հաղթանակ բերեց «Չիվաս ԱՄՆ»-ի հետ խաղում (2:1)։ Հերթական հաղթական գոլը «Դալլաս»-ի հետ խաղում «Գալաքսի»-ին բերեց երկրորդ անընդմեջ հաղթանակն արևմտյան կոնֆերենցիայում և միաժամանակ առաջին «Supporters' Shield» մրցանակը։ Բայց այդ նույն «Դալլաս»-ն անհաղթահարելի պատ հանդիսացավ «Գալաքսի»-ի համար MLS-ի գավաթը նվաճելու համար։ Բեքհեմի թիմը եզրափակչում պարտվեց 0:3 հաշվով։

### 2011 և 2012 թվականների մրցաշրջաններ
[մինի|աջից|«[Ռեալ Մադրիդ»-ի դեմ ընկերական խաղում, 2011 թվական:]]
2011 թվականի սկզբին Բեքհեմը մարզվում էր «Տոտենհեմ Հոտսպուր»-ի կազմում, նույնիսկ մոտ էր այն պահը, որ տեղի ունենար նրա տեղափոխությունն այս ակումբ, բայց «Գալաքսի»-ն կանխեց գործարքը։ 2011 թվականի մրցաշրջանում ֆուտբոլիստն իր առաջին գոլը խփեց մայիսի 15-ին՝ գրավելով «Սպորտինգ Կանզաս-Սիթի»-ի դարպասը 50 յարդ հեռավորությունից։
2011 թվականի մայիսի 24-ին Բեքհեմը խաղաց ընկերական հանդիպում «Մանչեսթեր Յունայթեդ»-ի կազմում՝ «Յուվենտուս»-ի դեմ։ Այդ խաղը «Մանչեսթեր Յունայթեդ»-ի պաշտպան Գարի Նևիլի կարիերայի հրաժեշտի խաղն էր։

Հուլիսի 9-ին իր կարիերայի ընթացքում երկրորդ անգամ անկյունայինից գրավեց «Չիկագո Ֆայր»-ի դարպասը՝ հաղթանակ բերելով իր թիմին։ Նմանատիպ ձևով նրան հաջողվել է գրավել նաև «Պրեսթոն Նորթ Էնդ»-ի դարպասը 1995 թվականին։
Օգոստոսի 16-ին «Մոտագուա»-ի դեմ խաղում (2:0) Բեքհեմն անցկացրեց իր առաջին հանդիպումը Չեմպիոնների Կոնկակաֆ Լիգայում, «Գալաքսի»-ն մրցաշարին վերակազմավորումից հետո առաջին անգամ էր մասնակցում։ Խաղալով թիմի բոլոր խաղերում և անցնելով մեքսիկական «Մորելիու»-ին՝ Բեքհեմը նպաստեց դեպի եզրափակիչ փուլ թիմի համար պատմական ուղեգրի ձեռքբերմանը։ MLS-ի իր լավագույն մրցաշրջանում Բեքհեմը 15 փոխանցումներով դարձավ երկրորդ լավագույն ասիստենտը մրցաշարում և երկրորդը՝ եզրափակիչ փուլի խաղերում։ Երրորդ անգամ անընդմեջ մեծ առավելությամբ հաղթանակած Արևմտյան կոնֆերենցիան, թիմին դարձրեց միավորների քանակով երկրորդը MLS-ի պատմության մեջ։ Եզրափակիչ փուլի կոնֆերենցիայի կիսաեզրափակչում թիմը հաղթահարեց Թիերի Անրիով համալրված «Նյու-Յորք Ռեդ Բուլզ» թիմի արգելքը (1:0 և 2:1), եզրափակչում հաղթահարելի էր նաև «Ռեալ Սոլթ-Լեյք»-ը (3:1), խաղի 58-րդ րոպեին Բեքհեմն աչքի ընկավ Մայկ Մեգիին կատարած գոլային փոխանցումով։
Բեքհեմը նոյեմբերի 21-ին «Գալաքսի»-ի կազմում առաջին անգամ արժանացավ ԱՄՆ-ի և Կանադայի բարձրագույն լիգայի տիտղոսին՝ MLS-ի գավաթին։ Գլխավոր խաղը «Հյուսթոն Դինամո»-ի հետ ավարտվեց 1:0 հաշվով (դարպասը գրավեց Դոնովանը)։ Երբ 2011 թվականի դեկտեմբերի 31-ին պայմանագիրը «Գալաքսի»-ի հետ ավարտվեց, Բեքհեմը համարվում էր արդեն ակումբի լեգենդը և երկրպագուների սիրելին։ Բարենպաստ պայմանները, որոնք տիրում էին անգլիացու շուրջը 2011 թվականի մրցաշրջանին, որում նա ցուցադրել էր իր լավագույն կողմերը, կարող էին նպաստել պայմանագիրը ևս մեկ մրցաշրջան երկարացնելուն, սակայն տրանսֆերային կրքերը սուպերաստղի շուրջը թեժացել էին. նրա համար պայքարում էին ֆրանսիական «ՊՍԺ»-ն, անգլիական «Տոտենհեմ»-ը, «Քուինս Պարկ Ռեյնջերս»-ը, մեքսիկական «Տիհուան»-ը, ինչպես նաև «Միլան»-ը։ Սվեն Յորան Էրիքսոնը Բեքհեմին առաջարկեց դառնալ «Պեսթեր Սիթի»-ի խաղացող-մարզիչ։ Բեքհեմը հետագայում խոստովանեց, որ եվրոպական ակումբների նման ակտիվությունը զարմացրել էր իրեն. չէ՞ որ իր տարիքը բավականին բարձր էր մեծ սպորտի համար։ 
մինի|ձախից|Բեքհեմը «Մանչեսթեր Յունայթեդ»-«MLS»-ի աստղեր խաղում, 2011 թվական:
«ՊՍԺ»-ի հետ տարբերակը համարվում էր ամենահավանականը. դա էին վկայում ակումբի ղեկավարի վստահ մեկնաբանությունները տարբեր լրատվամիջոցներում։ «ՊՍԺ»-ի սպորտային տնօրեն Լեոնարդո Արաուժոն 2011 թվականի նոյեմբերի սկզբին ասաց. 
Բայց 2012 թվականին փարիզցիները կորցրին հույսը՝ Բեքհեմի տրանսֆերի հետ կապված, հունվարի 3-ին Լեոնարդոն հանդես եկավ հայտարարությամբ.
2012 թվականի հունվարի 18-ին Բեքհեմը «Լոս-Անջելես Գալաքսի»-ի հետ կնքեց նոր՝ երկու տարվա պայմանագիր և հենց այդ պահին էլ բացատրեց իր որոշումը։  
Նոր պայմանագրում նշվեց մի նոր կետ, ըստ որի Բեքհեմը կարող է լքել ակումբը Օլիմպիական խաղերին մասնակցելու համար։ 
մինի|աջից|Բեքհեմը «Գալաքսի»-ի մարզահագուստով, 2012 թվական:
2012 թվականի ֆուտբոլային մրցաշրջանը Բեքհեմի համար սկսվեց «ԿՈՆԿԱԿԱՖ»-ի Չեմպիոնների Լիգայի 1/4 եզրափակչից «Տորոնտոյի» դեմ։ Կանադայի կենտրոնական մարզադաշտում անցկացվելիք խաղի ժամանակ տեղի ունեցան մի քանի տհաճ դեպքեր, մեկը կապված էր Բեքհեմի հետ, անկյունային հարվածն իրացնելու ժամանակ նրա վրա նետեցին տոնական ժապավեններ և հարվածեցին գարեջրի շշերով։ Խաղն ավարտվեց 2:2 հաշվով։ Ի դեպ, Դոնովանի հարվածը խաղի վերջին րոպեին պարտությունից փրկեց ակումբին։ 
Պատասխան խաղում «Գալաքսի»-ն զիջեց «Տորոնտո»-ին 1:2 հաշվով և լքեց մրցաշարը։ MLS-ի մրցաշարի սկզբում խաղը նույնպես չէր ստացվում. կալիֆոռնիացիներն անընդհատ միավորներ էին կորցնում և գտնվում էին մրցաշարային սանդղակի ներքևի մասում։ 
Խաղային ճգնաժամը շատ անտեղի էր Բեքհեմի համար. քչանում էին Մեծ Բրիտանիայի Օլիմպիական հավաքականից հրավեր ստանալու նրա հնարավորությունները, նույնիսկ, չնայած նրա մարտական տրամադրվածությանն ու խաղից խաղ նվիրվածության աճին։ Բեքհեմի գեղեցիկ գոլերը մրցաշրջանի առաջին մասում միակ մխիթարող բանն էին «Գալաքսի»-ի համար։ Ապրիլի 15-ին «Պորտլենդ Տիմբերս»-ի հետ խաղի վերջին վայրկյաններին հեռահար տարածությունից Բեքհեմն աչքի ընկավ գեղեցիկ գոլով։ 2012 թվականի մայիսի 13-ին «Մոնրեալ»-ի դեմ խաղում Բեքհեմը փրկեց իր թիմին պարտությունից՝ 62-րդ րոպեին տուգանայինից արված հարվածով։ «Սան-Խոսե Էրտկուեյկս» թիմի դեմ խաղի նախորդ օրն արդեն հայտնի էին Մեծ Բրիտանիայի՝ Օլիմպիական հավաքականի մասնակիցների անունները. ի խոր հիասթափություն Բեքհեմի՝ նրա անունն այդ ցուցակում չկար։ Այդ հանդիպման ժամանակ, որը տեղի ունեցավ հուլիսի 6-ին, սկանդալային դեպք տեղի ունեցավ. կասկածելով «Սան-Խոսե»-ի ֆուտբոլիստ Սեմ Կրոնինին սիմուլյացիայի մեջ՝ Բեքհեմը 25 մետր հեռավորությունից հարվածեց ուղիղ նրա գլխին, ով այդ ժամանակ նստած էր գետնին և խոսում էր գլխավոր մրցավարի և ակումբի աշխատողների հետ։ 
Տեղի ունեցավ ընդհարում երկու ֆուտբոլիստների միջև, իսկ Բեքհեմին պատժեցին դեղին քարտով՝ ոչ սպորտային պահվածքի համար։ Հանդիպումը «Գալաքսի»-ն պարտվեց 3:4 հաշվով, իսկ խաղից հետո Բեքհեմը որակազրկվեց նաև մեկ խաղով։ Հուլիսի 15-ին՝ որակազրկման ժամկետի ավարտից հետո, Բեքհեմը երկու գոլ խփեց «Պորտլենդ»-ի դարպասը (5:3)։ Երրորդ անգամ իր կարիերայի ընթացքում Բեքհեմն անկյունայինից գոլ խփեց օգոստոսի 23-ին «Իսիդրո Մետապան»-ի դարպասը։ Խմբային փուլի արդյունքում «Գալաքսի»-ն երկրորդ անգամ անընդմեջ վեց միավորի առավելությամբ անցավ եզրափակիչ փուլ։ 
մինի|ձախից|Բեքհեմը Վիլինգթոն օդանավակայանի առջև:
մինի|աջից|Բեքհեմն ինքնագրեր է տալիս իր երկրպագուներին:
Գրավելով Արևմտյան Կոնֆերենցիայում չորրորդ տեղը, 8-րդ հորիզոնականն ազատ ցուցակում՝ կարողացավ մնալ եզրափակիչ փուլում և փրկել մրցաշրջանը տապալումից, չնայած երկարացրեց իր համար ուղին դեպի MLS-ի գավաթ։ Ընտրական փուլում հաղթելով «Վանկուվեր Ուատկեպս»-ին (2:1), կիսաեզրափակչում անցնելով «Սան-Խոսե Էրտկուեյկս»-ից (0:1 և 3:1), եզրափակչում «Սիետլ Սաունդերս»-ին (3:0 և 1:2)՝ «Գալաքսի»-ն նորից «Հյուսթոն Դինամո»-ի հետ դուրս եկավ MLS-ի գավաթի որոշիչ խաղ։ Կանոնավոր մրցաշրջանի ազատ աղյուսակում մասնակիցները տեղավորվեցին իրար հետևից՝ 8-րդ և 9-րդ հորզոնականներում, շնորհիվ ավելի բարձր ցուցանիշների՝ «Լոս Անջելես»-ը հնարավորություն ստացավ խաղալ MLS-ի գավաթի գլխավոր խաղում։ 2012 թվականի նոյեմբերի 19-ին Բեքհեմը հայտարարեց, որ 2012 թվականի դեկտեմբերի 1-ի եզրափակիչ հանդիպումը կլինի նրա վերջին խաղը «Գալաքսի»-ի կազմում։ Թե որտեղ էր շարունակելու իր կարիերան Բեքհեմը, ո՛չ նա, ո՛չ իր ներկայացուցիչները չհայտնեցին։ Ավստրալիական «The Australian» թերթը նշեց տեղի ակումբների անուններ, որտեղ, հնարավոր է, շարունակվեր անգլիացու կարիերան, այս լուրը հաստատեց նաև «France-Presse»-ը, սակայն Բեքհեմի ներկայացուցիչները հերքեցին այդ լուրերը։ «BBC»-ն հայտնեց, որ ֆուտբոլիստով հետաքրքրվել է ֆրանսիական «ՊՍԺ»-ն։ Ակումբի գլխավոր մարզիչ Կարլո Անչելոտտին ասաց, որ տեղյակ չէ ֆուտբոլիստի տեղափոխումից։ Բեքհեմը հայտարարեց, որ որոշում կընդունի միայն տարվա վերջում, հնարավոր է՝ վերադառնա նաև MLS՝ որպես սեփականատերերից մեկը՝ համեմատաբար ցածր 25 միլիոն դոլլար աշխատավարձով։ 2014 թվականի փետրվարի 5-ին Լիգան հայտարարեց, որ Բեքհեմն օգտվել է MLS-ի հետ ունեցած իր պայմանագրի այն կետից, որը հնարավորություն էր տալիս նրան նոր ակումբ ստեղծել՝ Լիգային քիչ գումար վճարելով։ Նոր ակումբը գործելու էր Մայամիում և սկսելու էր հանդես գալ MLS-ում 2017 թվականից ոչ ուշ։

## «Պարի Սեն-Ժերմեն»

2013 թվականի հունվարի 13-ին Բեքհեմը կնքեց հնգամսյա պայմանագիր «Պարի Սեն-Ժերմեն»-ի հետ։ Բեքհեմը հայտարարեց, որ կփոխանցի իր աշխատավարձը տեղի մանկական բարեգործական կազմակերպությանը։ 
Փետրվարի 25-ին տեղի ունեցավ Բեքհեմի առաջին հանդիպումը նոր ակումբի կազմում «Մարսել»-ի դեմ. նա դուրս եկավ փոխարինման խաղի 76-րդ րոպեին։ 
Խաղն ավարտվեց 2:0 հաշվով հօգուտ փարիզցիների։ Փարիզցիների կազմում Բեքհեմը դարձավ Ֆրանսիայի չեմպիոն։ Ստանալով այս տիտղոսը՝ նա դարձավ առաջին անգլիացի ֆուտբոլիստը, ով հաղթեց չորս երկրների ազգային առաջնություններ։ Բացի Ֆրանսիայի գավաթից, նրանն էին նաև Անգլիայի պրեմիեր լիգայի գավաթը «Մանչեսթեր Յունայթեդ»-ի հետ, Իսպանիայի Լա Լիգայի գավաթը «Ռեալ Մադրիդ»-ի հետ և MLS-ի գավաթը «Գալաքսի»-ի հետ։ 
Մայիսի 16-ին Բեքհեմը հայտարարեց, որ հեռանում է մեծ ֆուտբոլից մրցաշրջանի ավարտից հետո։

## Կարիերան Անգլիայի ազգային հավաքականում
[մինի|ձախից|Բեքհեմն [Անգլիայի ֆուտբոլի ազգային հավաքական|Անգլիայի հավաքականի կազմում պատրաստվում է տուգանային հարված իրացնել:]]
Բեքհեմն իր նորամուտը Անգլիայի ֆուտբոլի ազգային հավաքականում նշել է 1996 թվականի սեպտեմբերի 1-ին աշխարհի առաջնության որակավորման փուլի՝ Մոլդովայի դեմ խաղում։ 
1998 թվականի Աշխարհի առաջնությունը մի մեծ զգայական պոռթկում էր Բեքհեմի համար։ Խմբային փուլի առաջին երկու հանդիպումները նա բաց թողեց, սակայն վերջին հանդիպման ժամանակ խփեց վճռական գնդակը տուգանային հարվածով Կոլումբիայի հավաքականին և դարձավ ազգային հերոս ու երկրի գլխավոր հույսը 1/8 եզրափակչում Արգենտինայի դեմ խաղում։ Արգենտինայի հետ խաղի ժամանակ Բեքհեմը հեռացվեց խաղադաշտից Դիեգո Սիմեոնեին հարվածելու պատճառով։ Այս հեռացումը հավաքականին գրեթե զրկեց հաղթելու հնարավորությունից։

Եվրո 2000-ին Բեքհեմն առաջին խաղի ժամանակ պորտուգալացիների հետ կատարեց 2 գոլային փոխանցում, և Անգլիան հաղթում էր 2:0 հաշվով, սակայն վերջում չկարողացավ անգամ ոչ-ոքի հաշիվը պահպանել և պարտվեց 2:3 հաշվով։ Հաջորդ՝ գերմանացիների հետ սկզբունքային խաղի ժամանակ, Բեքհեմը նորից կատարեց հիանալի գոլային փոխանցում Ալան Շիրերին տուգանային հարվածից, և Անգլիան հաղթեց 1:0 հաշվով, սակայն հետագայում անգլիացիները զիջեցին 2:3 հաշվով Ռումինիային և դուրս մնացին առաջնությունից։
Բեքհեմը դարձավ թիմի ավագ Իտալիայի հետ ընկերական խաղում, պահպանեց ավագի թևկապը նաև Իսպանիայի հետ խաղում, այնուհետև 2002 թվականի աշխարհի առաջնության որակավորման փուլի Ալբանիայի և Ֆինլանդիայի հետ խաղերում, վերջինում խփեց շատ կարևոր գնդակ Լիվերպուլի «Էնֆիլդ Ռոուդ» մարզադաշտում։ Նա աչքի ընկավ նաև տանը՝ «Օլդ Թրաֆորդ»-ում, երբ 2001 թվականին խփեց վճռական գնդակը Հունաստանի դարպասին, ինչը հնարավորություն տվեց Անգլիայի հավաքականին պահպանել առաջին հորիզոնականը և դուրս գալ Ճապոնիայում և Հարավային Կորեայում 2002 թվականին կայանալիք ֆուտբոլի աշխարհի առաջնության եզրափակիչ փուլ։
մինի|աջից|Բեքհեմն անգլիայի ազգային հավաքականի ավագի թևկապով:
Բայց աշխարհի առաջնությունից մեկ ամիս առաջ «Դեպորտիվո Լա-Կորունիա»-ից արգենտինացի Դյուշերը «Օլդ Թրաֆորդ»-ում կոտրում է Բեքհեմի ձախ ոտքը՝ կատարելով շատ կոպիտ սահընկում։ Ամբողջ ազգը, Բեքհեմի և Անգլիայի հավաքականի երկրպագուները սպասում էին Բեքհեմի վերադարձին մինչև առաջնությունը։ Նա առողջացավ և օգնեց իր թիմին սկզբում խաղալ ոչ-ոքի՝ 1:1 Շվեդիայի դեմ, ապա 11-մետրանոց հարվածով գրավեց Արգենտինայի դարպասը։ Վերջին՝ Նիգերիայի հետ խաղի ժամանակ ոչ-ոքին՝ 0:0, օգնեց թիմին անցնել հաջորդ փուլ, որտեղ անգլիացիները Բեքհեմի գլխավորությամբ, ով կատարեց 2 գոլային փոխանցում, հաղթեցին դանիացիներին (3:0) և անցան քառորդ եզրափակիչ Բրազիլիայի հետ։ Բրազիլիայի հետ խաղի ժամանակ Անգլիան պարտություն կրեց, ֆուտբոլի սուպերաստղ Ռոնալդինյոն գնդակ ուղարկեց Սիմենի դարպասը և գոլային փոխանցում կատարեց Ռիվալդոյին։ Չնայած պարտությանը՝ անգլիացիներին տանը դիմավորեցին որպես հերոսների։ Եվրո-2004-ի առաջին խաղում անգլիացիները խաղում էին Ֆրանսիայի հավաքականի հետ։ Առաջին խաղակեսում Բեքհեմի փոխանցման շնորհիվ հաշիվը բացեց Ֆրենկ Լեմպարդը, խաղի սկզբում առավելությունն անգլիացիների ձեռքում էր, նույնիսկ կարողացան տասնմեկ մետրանոց վաստակել, բայց Բեքհեմը հարվածեց դարպասի կենտրոնով՝ ուղիղ դարպասապահ Բարտեզի վրա, ով կարողացավ որսալ գնդակը։ 
Ամեն ինչ Անգլիային հաղթանակի էր տանում, բայց Զիդանի երկու գոլերը՝ մեկը տուգանայինից, մյուսը տասնմեկ մետրանոցից, հաղթանակ բերեցին ֆրանսիացիներին 2:1 հաշվով։ 
մինի|ձախից|Բեքհեմն իսպանիա-Անգլիա խաղի ժամանակ, փետրվարի 11, 2009 թվական:
Սրանից հետո անգլիացիները վստահաբար հաղթեցին շվեյցարացիներին (3:0), խորվաթներին (4:2) և դուրս եկան քառորդ եզրափակիչ պորտուգալացիների հետ, ովքեր դաշտի տերերն էին (այնտեղ էր անցկացվում առաջնությունը)։ Խաղի 120 րոպեները չորոշեցին հաղթողին։ Տասնմեկ մետրանոցների հարվածաշարն ավելի հաջող ստացվեց պորտուգալացիների մոտ, որոնք հաղթանակ տարան այդ խաղում։

2006 թվականի աշխարհի առաջնությանը անգլիացիները մեկնարկային խաղում հանդիպեցին Պարագվայի ֆուտբոլիստների հետ։ Բեքհեմի փոխանցումից հետո գնդակն իրենց իսկ դարպասն ուղարկեց պարագվայցիների թիմի պաշտպան և ավագ Գամարան, այսպես անգլիացիները հաղթեցին խաղը 1:0 հաշվով։ Երկրորդ խաղում Տրինիդադ և Տոբագոյի դեմ Բեքհեմը կատարեց գոլային փոխանցում Պիտեր Կրաուչին, ում խփած գնդակը դարձավ հաղթական այդ խաղում. Անգլիան հաղթեց 2:0 հաշվով։ Խմբային փուլի վերջին խաղում անգլիացիները ոչ-ոքի խաղացին շվեդների հետ՝ 2:2:
Մեկ ութերորդ եզրափակչում անգլիացիները հանդիպեցին Էկվադորի հետ։ 60-րդ րոպեին անգլիացիները տուգանային հարվածի հնարավորություն ստացան դարպասին շատ մոտ, և Բեքհեմն իրեն հատուկ ոճով ուղարկեց գնդակը դարպասի ձախ անկյունը, դարպասապահը մատների ծայրով դիպավ գնդակին, բայց չկարողացավ կասեցնել հարվածը. Անգլիան հաղթեց 1:0 հաշվով։ Քառորդ եզրափակչում, ինչպես երկու տարի առաջ Եվրո-2004-ին, անգլիացիների դեմ խաղում էր Պորտուգալիայի հավաքականը։ Նորից հիմնական ժամանակն ավարտվեց 0:0 հաշվով, իսկ տասնմեկ մետրանոց հարվածներով հաղթեց Պորտուգալիան։

«Միլան»-ի կազմում ստացած վնասվածքի պատճառով Բեքհեմը չկարողացավ մասնակցել 2010 թվականի ֆուտբոլի աշխարհի առաջնությանը։ Բայց նա հատուկ Ֆաբիո Կապելլոյի հրավերով թիմի հետ միասին մեկնեց Հարավային Աֆրիկա՝ որպես օգնական։ Ավելի ուշ Բեքհեմը պատմեց իր փորձի մասին.
2010 թվականի օգոստոսի սկզբին Ֆաբիո Կապելլոն անսպասելի հայտարարություն արեց, որ այլևս միտք չունի Բեքհեմին հավաքական հրավիրել.
Նա նաև հայտարարեց, որ կիսապաշտպանը կկարողանա վերջին խաղն անցկացնել հավաքականի հետ և հրաժեշտ տալ երկրպագուներին, սակայն Դևիդը հրաժարվեց անցկացնել վերջին խաղը և հրաժեշտ տալ երկրպագուներին, նա հայտարարեց, որ չի պատրաստվում լքել հավաքականը և ուզում է մասնակցել Եվրո-2012-ի ընտրական խաղերին և նույնիսկ առաջնությանը։ 2011 թվականի նոյեմբերի 15-ին, պատասխանելով այն հարցին, թե Բեքհեմը հնարավորություն ունի՞ մասնակցել Եվրո-2012-ի խաղերին, Կապելլոն պատասխանեց.
### Գոլերը հավաքականում

## Մեծ Բրիտանիայի Օլիմպիական հավաքական
2011 թվականի հունիսից Բեքհեմն ակտիվ մասնակցություն է ունեցել Մեծ Բրիտանիայի Օլիմպիական հավաքականի ճակատագրում։ Սկզբում խոսք էր գնում, որ հենց Բեքհեմը մարզի օլիմպիական հավաքականը, բայց նա հրաժարվեց՝ պատճառաբանելով, որ որպես խաղացող ավելի օգտակար կլինի թիմին և հրապարակայնորեն հայտարարեց, որ այդ պաշտոնում տեսնում է Ստյուարտ Պիրսին։ Հետագայում Դևիդը մեկ անգամ չէ, որ արտահայտել էր իր ցանկությունը՝ Օլիմպիական հավաքականի հետ հանդես գալու, այնինչ նրա դիրքերն անսպասելի խառնվեցին 2011 թվականի հոկտեմբերին, երբ գլխավոր մարզիչ հաստատվեց Ստյուարտ Պիրսը։ Չնայած որ Բեքհեմը նրա օգտին էր հանդես եկել, Պիրսը հոռետեսորեն մոտեցավ Բեքհեմի խանդավառությանը։ 2012 թվականի հունվարի 20-ին Բեքհեմը հայտարարեց, որ հույս ունի դառնալ Մեծ Բրիտանիայի հավաքականի ավագը 2012 թվականի խաղերում։ 2012 թվականի ապրիլի 18-ին Բեքհեմը մտավ ընդլայնված ֆուտբոլիստների ցանկ, որոնք կարող էին խաղալ Լոնդոնում կայանալիք Օլիմպիական խաղերին, սակայն վերջնական ցուցակում, որը հայտարարվեց հունիսի 28-ին, Բեքհեմի անունը չկար։ Գլխավոր մարզչի որոշումը մեծ արձագանք գտավ. նույնիսկ Օլիմպիական խաղերի գլխավոր կազմկոմիտեի շփոթությունը հարուցեց։ 
Այս թեմայով իրենց կարծիքը հայտնեցին հայտնի ֆուտբոլիստներ, հասարակական գործիչներ, երաժիշտներ։ 
Մասնավորապես Հարի Ռեդնապը նշեց.  
Սըր Փոլ Մաքքարթնին չթաքցրեց իր զայրույթը և նույնիսկ Ստյուարտին հիմար անվանեց.
Բրազիլիայի հավաքականի հարձակվող Նեյմարն ասել էր. 
Այս որոշումը հիասթափեցրեց նաև Ժոզե Մոուրինյոյին. 
«The Sun»-ի թղթակցի՝ Սթիվեն Հովարդի կարծիքով Բեքհեմին չընդգրկելն օլիմպիական ցուցակում «ստոր է և սխալ», և «ամբողջ ազգի կարծիքի վրա կարծես թքած լինեն», «The Telegraph»-ի լրագրող՝ Հենրի Ուինթերը Պիրսի որոշումը բնութագրեց «ծայրահեղ տարօրինակ. Ստյուարտ Պիրսը որոշեց չընդգրկել ամբողջ Բրիտանիայում այն շատ քիչ մարդկանցից մեկին, ով, իրոք, մտահոգ էր մրցաշարի համար»։ Ինքը՝ ֆուտբոլիստը, իր ափսոսանքը հայտնեց կատարվածով և ավելացրեց. «Ինչ արած, ես կդառնամ թիմի ամենավառ երկրպագուն»։ Ինչպես նաև Բեքհեմը հույս հայտնեց, որ Մեծ Բրիտանիան կհաղթի ֆուտբոլային մրցաշարը։ Մեծ Բրիտանիայի հավաքականն ավարտեց մրցաշարն առանց որևէ մեդալի։ Բեքհեմին հրապարակավ աջակցեց նաև արքայազն Ուիլյամը։ «Բեքհեմն ամենասկզբից կողմ էր Օլիմպիական խաղերը Լոնդոնում անցկացնելու գաղափարին, և հիմնականում շնորհիվ նրա՝ ՄՕԿ-ը ընտրեց հենց մեր քաղաքը։ Նա մասնակցեց Լոնդոնի օլիմպիական այգում քարի տեղադրմանը», &nbsp;-&nbsp;պատմում է 2012 թվականի կազմկոմիտեի անդամ Ուիլյամ Մորիսը։ 2012 թվականի հուլիսի 28-ին Բեքհեմն իր մասնակցությունն ունեցավ Օլիմպիական խաղերի բացման արարողությունում. նա Թեմզայով տեղափոխեց ջահը և հանձնեց թիավարումից օլիմպիական հնգակի ոսկե մեդալակիր Սթիվ Ռեդգրեյվին։

## Նվաճումներ
### Ակումբային
 **Մանչեսթեր Յունայթեդ**
* Անգլիայի Պրեմիեր Լիգայի հաղթող (**6**) - 1995-1996, 1996-1997, 1998-1999, 1999-2000, 2000-2001, 2002-2003
* Անգլիայի գավաթի հաղթող (**2**) - 1996, 1999
* Չեմպիոնների Լիգայի հաղթող (**1**) - 1999
* Միջմայրցամաքային գավաթի հաղթող (**1**) - 1999
* Անգլիայի սուպերգավաթի հաղթող (**2**) - 1996, 1997
**Ընդամենը։ 12 տիտղոս**

 **Ռեալ Մադրիդ**
* Լա Լիգայի հաղթող (**1**) - 2006-2007
* Իսպանիայի սուպերգավաթի հաղթող (**1**) - 2003
* Սանտյագո Բերնաբեուի գավաթի հաղթող (**3**) - 2003, 2005, 2006
**Ընդամենը։ 5 տիտղոս**

 **Լոս Անջելես Գալաքսի**
մինի|աջից|Բեքհեմը ԼԱ Գալաքսի - Կոլորադո Ռապիդս խաղում
* MLS-ի գավաթի հաղթող (**2**) - 2011, 2012
* Supporters' Shield MLS գավաթի հաղթող (**2**) - 2010, 2011
* MLS-ի Արևմտյան Կոնֆերենցիայի կանոնավոր առաջնության հաղթող (**3**) - 2009, 2010, 2011
* MLS-ի Արևմտյան Կոնֆերենցիայի փլեյ-օֆֆ-ի հաղթող (**3**) - 2009, 2011, 2012
* MLS-ի գավաթի եզրափակչի մասնակից - 2009
* MLS-ի Արևմտյան Կոնֆերենցիայի փլեյ-օֆֆ-ի եզրափակչի մասնակից - 2010
* Հյուսիսամերիկյան Սուպերլիգայի եզրափակչի մասնակից - 2007
* Պան-Խաղաղկովկասյան առաջնության բրոնզե մեդալակիր - 2008
**Ընդամենը։ 4 տիտղոս**

 **Միլան**
* Սերիա Ա-ի բրոնզե մեդալակիր (**2**) - 2008-09, 2009-10

 **Պարի Սեն-Ժերմեն**
* Ֆրանսիայի առաջնության հաղթող (**1**) - 2012-2013

### Անձնական
* Պրոֆեսիոնալ ֆուտբոլիստների ասոցիացիայի վարկածով տարվա լավագույն երիտասարդ ֆուտբոլիստ - 1996-1997
* Սըր Մետտա Բասբիի տիտղոս, որպես տարվա լավագույն երիտասարդ ֆուտբոլիստ - 1996-1997
* Պրեմիեր Լիգայի ամսվա լավագույն ֆուտբոլիստ - օգոստոս, 1996
* Պրոֆեսիոնալ ֆուտբոլիստների ասոցիացիայի վարկածով ընդգրկվել է տարվա խորհրդանշական թիմում - 1996–97, 1997–98, 1998–99, 1999–2000
* ՈՒԵՖԱ-ի վարկածով եվրոպական մրցաշրջանի ամենաարժեքավոր ֆուտբոլիստ - 1999
մինի|աջից|Բեքհեմի «Արծաթե գնդակ» մրցանակը, որպես աշխարհի երկրորդ լավագույն ֆուտբոլիստ, 2001 թվական:
* ՈՒԵՖԱ-ի վարկածով եվրոպական մրցաշրջանի լավագույն կիսապաշտպան - 1999 
* ՈՒԵՖԱ-ի վարկածով տարվա լավագույն ակումբային ֆուտբոլիստ - 1999
* ՈՒԵՖԱ տարվա խորհրդանշական թիմ- 2001, 2003
* ՖԻՖԱ-ի վարկածով տարվա լավագույն ֆուտբոլիստ - արծաթե մրցանակ - 1999, 2001
* Ոսկե գնդակ 1999 - արծաթե մրցանակ - 1999
* «BBC»-ի վարկածով տարվա մարզիկ - 2001
* Մտել է ՖԻՖԱ 100-ի ցուցակ
* Անգլիայի ֆուտբոլի ասոցիացայի սահմանած տարվա լավագույն ֆուտբոլիստ - 2003
* ESPY-ի տիտղոս, որպես լավագույն ֆուտբոլիստ - 2004
* ESPY-ի տիտղոս, որպես MLS-ի լավագույն ֆուտբոլիստ - 2008
* Ներառվել է անգլիական ֆուտբոլի փառքի սրահի ֆուտբոլիստների ցանկում - 2008
* «BBC»-ի մրցանակակիր սպորտում ունեցած հաջողությունների համար - 2010
* MLS Awards-ի մրցանակակիր «Տարվա վերադարձ» անվանակարգում - 2011

## Վիճակագրություն
### Ակումբային
Դևիդ Բեքհեմի՝ ակումբներում անցկացրած խաղերի վիճակագրությունը։

### Միջազգային
Դևիդ Բեքհեմի՝ հավաքականում անցկացրած խաղերի վիճակագրություն։

## Համարներ
Այստեղ ներկայացված են այն համարները, որոնց ներքո Բեքհեմը խաղացել է ակումբներում և հավաքականում։ 
*  Մանչեսթեր Յունայթեդ&nbsp;-&nbsp;7, 24, 10.
*  Պրեսթոն Նորթ-Էնդ&nbsp;-&nbsp;10.
*  Ռեալ Մադրիդ&nbsp;-&nbsp;23.
*  Լոս Անջելես Գալաքսի&nbsp;-&nbsp;23.
*  Միլան&nbsp;-&nbsp;32.
*  ՊՍԺ&nbsp;-&nbsp;8, 32.
*  Անգլիայի ֆուտբոլի ազգային հավաքական&nbsp;-&nbsp;7, 17, 15.

## Կյանքը ֆուտբոլից դուրս
մինի|աջից|Բեքհեմը 2009 թվականի դեկտեմբերին:
Ֆուտբոլին զուգընթաց Բեքհեմը նկարահանվում է գովազդներում և նորաձևության մասին տարբեր ամսագրերում։ Բացի այդ, Բեքհեմն ունի օծանելիքի և հագուստի սեփական արտադրություն։ 2007 թվականի հունվարին Բեքհեմը «Քնած գեղեցկուհի»-ն մուլտֆիլմում, որպես Ֆիլիպպի կերպար մասնակցեց Դիսնեյի ֆոտոսեսիային։ 
2012 թվականին Բեքհեմը պայմանագիր կնքեց երիտասարդ բրենդի՝ H&M-ի հետ։ Գովազդից բացի հայտնի կիսապաշտպանը բրենդին առաջարկեց ներքնազգեստի սեփական մոդելները։ Փետրվարի 1-ին Լոնդոնում Բեքհեմը նշում էր David Beckham Bodywear for H&M հավաքածուի համաշխարհային թողարկումը։ Նկարահանվել է նաև Samsung Galaxy Note-ի գովազդում
 
### MLS-ում նոր ակումբի սեփականատեր
2014 թվականի փետրվարի 5-ին MLS-հայտարարեց, որ Դևիդ Բեքհեմն օգտվել է 2007 թվականին Լիգայի հետ կնքած իր պայմանագրի այն կետից, ըստ որի նա կարող է հիմնել նոր ակումբ մատչելի գնով՝ 25 միլիոն դոլարով։ Նոր ակումբը գործելու է Մայամիում և սկսելու է իր մրցելույթները MLS-ում 2017 թվականից ոչ ուշ։ Բեքհեմի աշխատանքային գործընկերներն էին բոլիվիացի միլիարդատեր Մարսելո Կլաուրեն և բրիտանացի պրոդյուսեր Սայմոն Ֆուլլերը։ NBA-ի աստղ Լեբրոն Ջեյմսը հայտարարեց, որ նույնպես կարող է պոտենցիալ գործընկեր դառնալ։

### Դևիդ Բեքհեմ Ակադեմիա
մինի|աջից|«Դևիդ Բեքհեմ» ակադեմիան:
Բեքհեմը 2005 թվականին հիմնադրեց իր «Դևիդ Բեքհեմ» ֆուտբոլային ակադեմիան, որը գործում էր երկու տեղերում՝ Լոնդոնում և Լոս-Անջելեսում։ 2009 թվականի վերջին հայտարարվեց դրանց բացման մասին։ Այն հայտնի դարձավ ամբողջ աշխարհին՝ տարածվելով Միացյալ Թագավորությունով և ավելի հեռու։

### Անձնական կյանք
մինի|ձախից|Դևիդը և Վիկտորյան, 2007 թվական:
1997 թվականին Բեքհեմը սկսեց հանդիպել Վիկտորյա Ադամսի հետ. վերջինս հետևում էր «Մանչեսթեր Յունայթեդ»-ի խաղերին։ Նա Spice Girls փոփ խմբի երգչուհիներից մեկն էր, ով հայտնի էր «Posh Spice» մականունով։ Խումբն այդ ժամանակ շատ հայտնի էր համարվում, ինչի պատճառով էլ Բեքհեմի և Վիկտորյայի մտերմությունը գրավեց լրատվամիջոցների ուշադրությունը։ Զույգը նրանց կողմից անվանվեց Posh & Backs: Բեքհեմը Վիկտորյային հանրությանը ներկայացրեց 1998 թվականի հունվարի 4-ին։ 1998 թվականի հուլիսի 4-ին Անգլիայի Luttrellstown ամրոցում Բեքհեմը և Վիկտորյան ամուսնացան։ Հարսանիքն արժանացավ ահռելի մեծ թվով լրատվամիջոցների լուսաբանմանը։ Բեքհեմի թիմի ավագը՝ Գերի Նևիլը, զույգի կնքահայրն էր, իսկ Բրուկլինը՝ մատանիները պահողը։ Բեքհեմը, համաձայնության գալով «OK» ամսագրի հետ, միայն նրանց էր թույլատրել հարսանեկան արարողության ժամանակ լուսանկարել։ Սպասարկող անձնակազմի քանակը 437 էր, իսկ նրանց վարձատրության ընդհանուր գումարը հասնում էր 500 000 եվրոյի։

1999 թվականին Բեքհեմների ընտանիքը Hertfordhire-ում գնեց իրենց հայտնի առանձնատունը՝ «Բեքհեմյան պալատ» ոչ պաշտոնական անվամբ՝ մոտավոր հաշվարկով 7, 5 միլիոն եվրո արժողությամբ։ Դևիդ և Վիկտորյա Բեքհեմներն ունեն 4 երեխա. Բրուկլին Ժոզեֆը՝ ծնված 1999 թվականին Լոնդոնում, Ռոմո Ջեյմսը՝ ծնված 2002 թվականին Լոնդոնում, Կրուզ Դևիդը՝ ծնված 2005 թվականին Մադրիդում (Կրուզ իսպաներենից թարգմանաբար նշանակում է խաչ) և դուստրը՝ Հարպեր Սևենը՝ ծնված 2011 թվականին Լոս-Անջելեսում։ Էլթոն Ջոնը Բրուկլինի և Ռոմեոյի կնքահայրն է, իսկ կնքամայրը՝ Էլիզաբեթ Հառլին։ Տասը տարեկան հասակում Ռոմեոն՝ որպես մոդել, աշխատում էր իր մոր համար։ 2007 թվականի ապրիլին Բեքհեմ ընտանիքը գնեց ներկայիս բնակարանը Բևերլի Հիլզում, այս իրադարձությունը զուգադիպեց Բեքհեմի տեղափոխմանը «Լոս Անջելես Գալաքսի»։ Այս առանձնատունը գնահատվում է 22 միլիոն եվրո և գտնվում է Թոմ Կրուզի, Քեյթի Հոլմսի և հաղորդավար Ջեյ Լենոյիի առանձնատների կողքին։ Ընտանիքը Դուբայում ևս առանձնատուն ունի։ Բեքհեմը տառապում է «OCD» անբուժելի հիվանդությամբ, որը ֆուտբոլիստն այսպես է մեկնաբանում. «Ամեն ինչ մի գծի վրա է, կամ ամեն ինչ զույգ-զույգ է»։ Վիկտորյա Բեքհեմն ասում է, որ եթե բացեք իրենց սառնարանը, այն ամբողջապես բաժանված է առանձին մասերի, տպավորություն է ստեղծվում, որ իրենք մի քանի սառնարան ունեն՝ մեկն ուտելիքի, մյուսը՝ քաղցրավենիքի, երրորդը՝ խմիչքի։

### Խնդիրներ օրենքի հետ
2004 թվականի բրիտանական News of the World համաշխարհային լրատվական ընկերությունը մեղադրում է Բեքհեմին իր անձնական օգնական՝ Ռեբեկա Լուսի հետ անօրինական կապ ունենալու մեջ։ Մեկ շաբաթ հետո Malaysian-born Australian-ի մոդել Սարահ Մարբեկը պնդում է, որ քնել է Բեքհեմի հետ երկու անգամ։ Բեքհեմն ազատվեց այդ երկու մեղադրանքներից՝ ասելով, որ դրանք «ծիծաղելի են»։ «W» ամսագրի հետ ունեցած հարցազրույցի ժամանակ Վիկտորյա Բեքհեմը պատմեց լրագրողին. «Ես չեմ պատրաստվում ստել, դրանք իսկապես դժվարին ժամանակներ էին մեր ամբողջ ընտանիքի համար, ես հասկացա, որ բոլոր մարդիկ ունեն արժեք»։

### Բարեգործական աշխատանքներ
մինի|աջից|Բեքհեմը 2005 թվականին:
Բեքհեմն աջակցել է ՄԱԿ-ի մանկական հիմնադրամին, երբ դեռ Մանչեսթերում էր, իսկ 2005 թվականի հունվարին դարձավ բարի կամքի դեսպան՝ հատուկ ուշադրություն դարձնելով UNICEF-ի՝ սպորտի զարգացմանն ուղղված ծրագրերին։ 
Վերջերս Բեքհեմը խոստացել է իր աջակցությունը «Համախմբվել հանուն երեխաների և միավորվել ընդդեմ ՁԻԱՀ-ի» ծրագրին։ Նա նաև «Էլթոն Ջոն AIDS» հիմնադրամի բարեխոսն է։ 
2007 թվականի հունվարի 7-ին քաղցկեղով հիվանդ տասնիննամյա Ռեբեկա Ջոնսթոնին, ով ապրում էր Համիլթոնում (Օնտարիո), Բեքհեմն անակնկալ զանգ է կատարում։ Զրույցից հետո նա ուղարկում է աղջկան «Ռեալ Մադրիդ»-ի մարզաշապիկը՝ իր ստորագրությամբ։ Ռեբեկան մահացավ 2007 թվականի հունվարի 29-ին։

Բեքհեմը «NO more malaria» հիմնադրամի անդամներից մեկն է։ Նա օգնեց 2009 թվականին Էնդի Մարեին «Ուեմբլի մարզադաշտ;Ուեմբլի» մարզադաշտում կատարած բարեգործության ժամանակ։

2007 թվականի օգոստոսի 17-ին Բեքհեմը ղեկավարել է երիտասարդական կլինիկան Հարլեմում, նախկին և ներկա MLS-ի խաղացողների հետ միասին։

### Դերակատարություն ֆիլմերում
Բեքհեմը երբեք անձամբ չի հայտնվել 2002 թվականի «Խաղա ինչպես Բեքհեմը» ֆիլմում, բացառությամբ արխիվում գտնվող կադրերի։ Նա և իր կինը ցանկանում էին նկարահանվել որպես կամեո որոշ տեսարաններում, բայց զբաղվածության պատճառով չկարողացան մասնակցել նկարահանումներին և ռեժիսորը Բեքհեմի փոխարեն նկարահանեց նրա նմանակ Էնդի Հարմերն։

2005 թվականին նկարահանված «Գոլ:Երազանքի սկիզբ»-ը ֆիլմում Բեքհեմը հայտնվում է Զինեդին Զիդանի և Ռաուլ Գոնսալեսի հետ համատեղ։ Նրա նմանակ Էնդի Հարմերը, նկարահանվում է ֆիլմի մի հատվածում՝ փոխարինելով Բեքհեմին։ Բեքհեմը նկարահանվում է ֆիլմի շարունակությունում՝ խաղալով այն հատվածում, երբ Բեքհեմը տեղափոխվում է «Ռեալ Մադրիդ» ֆուտբոլային ակումբ։ Այստեղ պատմության կիզակետում է հայտնվում Ռեալ Մադրիդը. Բեքհեմից բացի, ֆիլմում արդեն հայտնվում են այդ ակումբի այլ ֆուտբոլիստներ։ Բեքհեմը նկարահանվել է նաև «Գոլ!. գրավելով աշխարհը» ֆիլմում, որի պրեմիերան կայացել է 2009 թվականի հունիսի 15-ին։

## Ռեկորդներ
[մինի|ձախից|Բեքհեմի մոմե արձանը Լոնդոնի [Մադամ Տյուսոյի թանգարանում:]]
* Առաջին անգլիացի ֆուտբոլիստն է, ով հաղթել չորս տարբեր երկրների ազգային առաջնություններում (Անգլիա, Իսպանիա, ԱՄՆ, Ֆրանսիա)
* Առաջին անգլիացի ֆուտբոլիստն է, ով գոլ է խփել երեք աշխարհի առաջնություններում
* Առաջին բրիտանացի ֆուտբոլիստն է, ով 100-ից ավել խաղեր է անցկացրել Չեմպիոնների Լիգայում
* Պրեմիեր Լիգայի երրորդ ամենաշատ գոլային փոխանցումներ կատարած ֆուտբոլիստն է. 265 խաղերում 152 անգամ
* Բեքհեմը Անգլիայի ֆուտբոլի հավաքականի ավագ է եղել 59 անգամ՝ համարվելով 4-րդը Բոբի Մուրից, Բիլլի Ռայթից և Բրայան Ռոբսոնից հետո
* 2006 թվականի Ֆիֆայի աշխարհի առաջնության ժամանակ Էկվադորի հետ խաղում երկրորդ խաղակեսի ընթացքում խփած գոլից հետո Բեքհեմը դարձավ միակ անգլիացի ֆուտբոլիստը, ով գոլ է խփել աշխարհի երեք առաջնությունների ընթացքում։ Մի քանի օր հետո նույն «սխրագործությունն» է գործում նաև Ռեալ Մադրիդի ավագ Ռաուլը։ 
* Էկվադորի հավաքականի դարպասը խփած գնդակով նա նաև դարձավ Աշխարհի առաջնությունների պատմության մեջ 5-րդ ֆուտբոլիստը, ով հաշիվը բացել է ուղիղ ազատ հարվածից, մյուս 4-ը Պելեն, Ռոբերտո Ռիվելինոն, Թեոֆիլիո Կուբիլյասը և Բերնարդ Գենգինին էին։ Մյուս երեք գոլերը խփվել են Հարավային Ամերիկայի ֆուտբոլային թիմերի հետ խաղերի (Կոլումբիա, Արգենտինա և Էկվադոր) և ստանդարտ դիրքերի ժամանակ։

## Դաջվածքներ
Բեքհեմի իր մարմնի վրա ունի 32 դաջվածքներ։ Նրա մարմնի վրա գրված են իր որդիների անունները՝ Ռոմեո, Կրուզ և Բրուկլին և իր կնոջ անունը՝ Վիկտորյա։ «Վիկտորյա»-ն դաջված է ձախ նախաբազկին հնդկերեն, քանի որ Բեքհեմի կարծիքով անգլերեն տարբերակը կլիներ «անհամ»։ Մյուս դաջվածքը եբրայերենով գրված աստվածաշնչյան մի հատված է ()։ Աղջկա ծնունդից հետո դստեր անունը դաջեց վզի վրա։ Վերջին դաջվածքն արվել է ձախ ձեռքի վրա, պատկերված է «Love» բառը՝ Սեր և Ծիծեռնակ թարգմանությամբ։ «Դևիդ Բեքհեմ. իմ կողմը» ինքնակենսագրականում Բեքհեմը որոշ կարծիքներ է հայտնում դաջվածքների վերաբերյալ. 
մինի|աջից|Բեքհեմը Լոնդոնում գտնվող ԱՄՆ դեսպանատանը:

## Փաստեր
* Բեքհեմը զբաղեցնում է երկրորդ հորիզոնականը՝ ըստ ազգային հավաքականում անցկացրած խաղերի քանակի՝ զիջելով միայն Փիթեր Շիլթոնին, ով խաղացել է 125 խաղ։ 
* Հայտնի է Ջորջ Բեսթի արտահայտությունը Բեքհեմի մասին, որը թևավոր է դարձել. «Նա չի կարողանում հարվածել ձախով, չի կարողանում խաղալ գլխով, չի կարողանում գնդակ վերցնել և քիչ գոլ է խփում։ Իսկ մնացած առումներով նա հիանալի տղա է»։ 
* Բեքհեմը կարիերան ավարտելու մասին ասել է. «Եթե անկեղծ, ապա ես շատ պարզ եմ պատկերացնում այդ։ Դա կլինի Բրազիլիայում 2014 թվականի մրցաշրջանի ժամանակ, որի եզրափակչում ես գոլ կխփեմ իմ հավաքականի համար, որը նրան կբերի աշխարհի լավագույն թիմի կոչումը։ Իհարկե այդ ժամանակ ես արդեն 39 տարեկան կլինեմ, բայց դա այդքան էլ սարսափելի չէ»։ 
* Դաջվածքների քանակի պատճառով Բեքհեմը համարյա միշտ երկար թևքերով շապիկ էր կրում ֆուտբոլային հանդիպումների ժամանակ։ 
* Բեքհեմը հրավիրված էր Բրիտանիայի արքայազն Ուիլյամի և Քեյթ Միդլթոնի հարսանիքին։ 
* 2012 թվականի սկզբում Բեքհեմի հետ հետաքրքիր դեպք տեղի ունեցավ. նրան դուրս հանեցին Լոս-Անջելեսի ֆուտբոլային ակադեմիաներից մեկից, որտեղ ժամանել էր, որպեսզի դիտի իր որդու՝ Ռոմեոյի խաղը։ Գալով մարզադաշտ ժամանակից շուտ՝ նա ականատես եղավ կոշտ մրցավարության. ընդամենը յոթ տարեկան երեխաների խաղին մրցավարը նշանակեց տասնմեկ մետրանոց և հեռացրեց երեխային մարզադաշտից՝ դրանով վրդովմունք առաջացնելով Բեքհեմի մոտ։ Անգլիացին դիմեց մրցավարին՝ ասելով. «Հեյ, նա ախր ընդամենը յոթ տարեկան է, դու չես կարող նրան դուրս հանել», սրանից հետո մրցավարը կարմիր քարտ ցույց տվեց հենց Բեքհեմին։ 
* 2012 թվականի մայիսի 15-ին Բեքհեմը դարձավ ԱՄՆ-ի նախագահ Բարաք Օբամայի արված հումորների առիթ, ով հրավիրել էր ֆուտբոլիստներին Սպիտակ տուն, որպեսզի հատուկ մրցանակներ հանձնի անցած մրցաշրջանի համար։ Օբաման կատակեց՝ ասելով, որ «Գալաքսի»-ի համարյա բոլոր ֆուտբոլիստները նրան երեխա կսազեին։ Հետո, համեմատելով ֆուտբոլիստին իր հետ, նա ասաց, որ երկուսն էլ երիտասարդ և հաջողակ մասնագետներ են։ 
* Բեքհեմը մասնակցել է Լոնդոնի 2012 թվականի ամառային օլիմպիական խաղերի օլիմպիական ջահի փոխանցմանը։ 
* Ֆուտբոլային հանդիպումներից մեկից հետո հանդերձարանում զվարճալի միջադեպ է տեղի ունեցել Բեքհեմի և Զլատան Իբրահիմովիչի միջև։ Բեքհեմը թողել է իր ipod-ը և խաղընկեր Զլատանը, տեսնելով երգերի ցանկում Ջասթին Բիբերի և Սելենա Գոմեսի երգերը, հարցրել էր. «Դևիդ, դու սա լսու՞մ ես», Բեքհեմը պատասխանել էր. «Դա իմ երեխաներն են լսում»։ Ինչից հետո հարցազրույցի ժամանակ Զլատանը հայտարարել էր. «Ես մտածում էի, որ Բեքհեմը որակով բրիտանական ռոք կլսի կամ հիպ-հոպ։ Հաճելի է իմանալ, որ Բեքհեմն ամեն ինչում չէ, որ լավ ճաշակ ունի։ Ճիշտ է՝ նա հետո բացատրեց, որ դա իր երեխաներն են լսում, բայց դե մենք դրան այդքան էլ չենք հավատում»։ 
* Բեքհեմը հավաքականի կազմում խփել է 17 գնդակ, իսկ այդ խաղերում հավաքականը ոչ մի պարտություն չի կրել՝ 14 հաղթանակ և 3 ոչ-ոքի։

## Գրքեր
* 
* 
* 
* 
* 
* 

## Նշումներ

## Ծանոթագրություններ


## Արտաքին հղումներ

* Պաշտոնական կայք
* ՖԻՖԱ-ի կայքում 
* ՈՒԵՖԱ-ի կայքում
* Հավաքականի պաշտոնական կայքում
* Էջը Ռեալ Մադրիդի պաշտոնական կայքում
* Էջը mlssoccer.com կայքում
* Էջը Մանչեսթեր Յունայթեդի պաշտոնական կայքում

 
 

 
 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լոս Անջելես Գալաքսիի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:ՅՈՒՆԵՍԿՕ-ի բարի կամքի դեսպաններ
Կատեգորիա:ՅՈՒՆԻՍԵՖ-ի բարի կամքի դեսպաններ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՖԻՖԱ 100